open-index/open-wikipedia-markdown huggingface dataset:
Xocayevin evi (Taqanroq)

**Xocayevin evi**— Rostov vilayəti Taqanroq şəhəri ərazisində yerləşən tarixi arxitekur bina. Bina Taqanroq şəhəri İtalyanski xiyabanı ev 22 ünvanında yerləşir.  
## Tarixi
Bir mərtəbəli ev zirzəmiyə belə sahibdir. Bina 1863-cü ildə tacir oğlu şəhər dumasının üzvü Anton Arxipoviç Xocayev tərəfindən inşa edilmişdir. Taqanroq kişi gimnaziyasınfa yaxşı təhsil alan şagirdlərə müəyyən stimendiya verilirdi. Bunlar arasında Poqanatın 250 rus rublu iki stipendiyasi və Xocayevin 150 rubl məbləğində üç stipendiya təsis edilmişdi. 1880-ci ildə onun 55 yaşlı qardaşı özünün canına qəst etmişdir. 
Sonradan binanı yunan həkim Nikolay Divaris satın almışdır. 1900-cü illərdə isə evin sahibi Aleksandr Sergeyeviç Zolotaryov olmuşdur. Sovet hakimiyyəti illərdə bina milliləşdirilmişdir. Hazırda isə yaşayış binası kimi istifadə edilir.
## Təsviri
Taqanroq şəhəri İtalyanski xiyabanı ev 22 ünvanında yerləşən bina kərpiçdən inşa edilmişdir. Zirzəmiyə sahib olan bina bir mərtəbəlidir. Dekorativ elementlərlə binanın iki fasadı işlənmişdir. Binanın fasadı boyunca səkkiz pəncərəyə sahibdir. Pəncərələr yarımsirkul formasına sahibdir. Pəncərələrin kənarları dekorlarla işlənmişdir.
Aşağı pəncərənin kənsrları isə qəsr daşları ilə işlənmişdir. Sağından binanın həyətinə dəmir darvaza vardır ki, onunda kənarları daş dirəklərdən ibarətdir.

Fasadı assimetrikdir. Çıxış qapısının önündə yarımkolannalar vardır. Bina dəfələrlə fasad rəngini dəyişmişdir. Hazırda bina yaşıl rəngə boyanmışdır. Kiçik arxitektur elementlər isə ağ rəngdədir.

## Ədəbiyyat
* Рыбалкин А.А. Итальянский переулок // Таганрог. Энциклопедия. — Таганрог: Антон, 2008. — С. 370. — ISBN 978-5-88040-064-5.
* Волошин В. Вдоль и поперёк Итальянского. — Таганрог: ИП Кравцов В.А., 2012.  ISBN 978-5-904585-27-3.
* Давидич Т. Ф. Стиль как язык архитектуры. — Харьков: Изд-во Гуманитарный центр, 2010. — 336 с. — ISBN 978-966-8324-70-3.
* Собрание фасадов Его Императорского Величества, высочайше апробированных для частных строений в городах Российской империи. Ч. 1-4. СПб., 1809–1812.

## Mənbə
* Таганрог. Итальянский переулок. д. 22 
## İstinadlar
ANZYUS

**Anzyus** (Australia, New Zealand, United States – ANZUS) – Avstraliya İttifaqı, Yeni Zelandiya və ABŞ-nin daxil olduğu hərbi-siyasi blok. Adı üzv dövlətlərin adlarının ingiliscə yazılışının baş hərflərindən götürülmüşdür. Rəsmən «Təhlükəsizliyə dair Sakit okean paktı» adlanır. Pakt 1951-ci ilin sentyabrında San-Fransiskoda qeyri-məhdud müddətə imzalanmış və 1952-ci ilin aprelində qüvvəyə minmişdir. Anzyusun yaradılması Cənub-Şərqi Asiyada milli azadlıq mübarizəsinin genişlənməsinə, Çində inqilabın qələbəsinə (1949), Koreyada silahlı müdaxilənin iflasına bir növ cavab tədbiri idi. Anzyusun təşkili ABŞ-nin Cənub-Şərqi Asiyada və Sakit okean hövzəsində hərbi-siyasi və iqtisadi təsirini gücləndirdi, blokun yaradılmasında mühüm rolu olan B.Britaniyanın bu rayonda mövqeyini zəiflətdi. Anzyus rəsmən beynəlxalq münasibətlərdə zor işlətməyin əleyhinə olduğunu bildirsə də, əslində həmişə bunun əksinə hərəkət etmişdir. İttifaqın iştirakçısı olan dövlətlər eyni zamanda müxtəlif hərbi-siyasi blokların üzvüdür. 1971-ci ildən ABŞ-nin ÇXR-lə əlaqə yaratması Anzyusun üzvləri arasında ziddiyyətləri kəskinləşdirdi. İctimaiyyətin təzyiqi ilə Avstraliya və Yeni Zelandiya Hind-Çindən öz qoşunlarını və «məsləhətçilərini» geri çağırdı. 80-ci illərdən Yeni Zelandiya blokdan uzaqlaşdı. Rəsmi şəkildə fəaliyyətini dayandırmayan Anzyusun faktiki olaraq ABŞ və Avstraliya arasında ikitərəfli ittifaqa çevrilmişdir.

## Həmçinin bax
Kollektiv müdafiə
## İstinadlar
Skizerli binası (Taqanroq)

**Skizerli binası**— Rostov vilayəti Taqanroq şəhəri ərazisində yerləşən tarixi arxitekur bina. Bina Taqanroq şəhəri Turqenev xiyabanı ev 3 ünvanında yerləşir.  
## Tarixi
1840-ci ildə Turqenev xiyabanı, ev 3 ünvanında inşa edilən iki mərtəbəli bina arxitektor Patrikonun layihəsi əsasında inşa edilmişdir. Onun birinci sahibi türk dövlət-xidmətçinin arvadı Mariya Rafailovna Ksantoporova olmuşdur. Bi xiyaban boyunca yeeləşən binaların bir qismi Palasovlara məxsus olmuşdur. 1860-cı illərdə XIX əsrin əvvəllərində binanaya şəhərin fəxri sakini Vasili Vlasoviç Skizerli almışdır. Binanın bir hissəsi Rusiya saxlanc və göndəriş cəmiyyətinin  ehtiyacları üçün istifadə edilirdi. Binanın qiyməti 12 min rubl olaraq qiymətləndirilirdi. Skizerli ailəsinə 1920-ci illərə qədər mənsub olmuşdur Sovet hakimiyyəti illərində bina milliləşdirilmişdir. 1992-ci ildə arxitektur abidə elan edilmişdir. Bina qoruma altındadır.

## Təsviri
İki mərtəbəli bina daş təməl üzərindı inşa edilmişdir. Damında psrapet vardır. Binanın fasadı karniz və digər elementlər ilə işlənmişdir. Üçkün formaya malik olan pəncərələrə sahibdir. Əsas girişdə yarım kolonnalar vardır.

## İstinadlar
Transkripsiya (dilçilik)

**Transkripsiya** — (lat. "Transkriptio" — üzününün köçürülməsi), məlumatın üzününün köçürülməsi adlanır.

Transkripsiya bir dilin səslərinin başqa bir yazı sistemi ilə, xüsusən də fonetik və ya fonemik simvollarla qeyd edilməsidir. Bu proses dilin səslərini daha dəqiq və birbaşa ifadə etmək üçün istifadə olunur. Transkripsiya iki əsas növə bölünür:

1.	**Fonetik transkripsiya**: Bu, dilin faktiki səslərini mümkün qədər dəqiq şəkildə ifadə etmək üçün nəzərdə tutulub. Beynəlxalq Fonetik Alfabet (IPA) ən geniş istifadə olunan fonetik transkripsiya sistemidir. Bu sistem, bütün dünyada dillərin səslərini standartlaşdırılmış simvollarla ifadə edir.

2.	**Fonemik transkripsiya**: Bu, bir dilin fonemlərinin, yəni mənalı səslərinin yazıya çevrilməsidir. Fonemik transkripsiyada, səslərin müxtəlif fonetik dəyişiklikləri nəzərə alınmır, sadəcə dilin səsləri müəyyənləşdirilir və qeyd olunur.

Transkripsiya dilin səslərinin öyrənilməsi və tədrisi üçün vacibdir və dilçilər tərəfindən tez-tez istifadə olunur.

## Mənbələr
Transkripsiyanın nə olduğu və onun növləri ilə bağlı əsas məlumatlar dilçilik elmi və fonetika ilə bağlı mənbələrdə geniş şəkildə əks olunur. Bu sahədə etibarlı mənbələrdən bir neçəsi:

1. **Beynəlxalq Fonetik Alfabet** (IPA) — IPA, dil səslərinin dəqiq şəkildə qeyd edilməsi üçün ən geniş istifadə olunan sistemdir. IPA-nın rəsmi saytında və dilçilik üzrə akademik mənbələrdə bu barədə geniş məlumatlar tapmaq mümkündür.
* Rəsmi sayt: International Phonetic Association

2. **Dilin Transkripsiyası ilə bağlı kitablar**:

* "A Course in Phonetics" — Peter Ladefoged və Keith Johnson
* "Phonetic Data Analysis: An Introduction to Fieldwork and Instrumental Techniques" – Peter Ladefoged

3. **Akademik əqalələr və ensiklopediyalar**

Britannika Ensiklopediyası və ya Oksford İngilis Lüğəti kimi etibarlı mənbələr də transkripsiya və onun növləri barədə məlumatlar təqdim edir.

4. **Onlayn akademik kurslar və resurslar**

"Coursera" və "edX" kimi platformalarda fonetika və transkripsiya ilə bağlı kurslar mövcuddur.

Bu mənbələrdən hər hansı biri transkripsiyanın nə olduğu və onun növləri barədə daha ətraflı və etibarlı məlumat verə bilər.

## Həmçinin bax
* Transliterasiya
* Tərcümə

## İstinadlar

## Xarici keçidlər
Boyama

**Boyama** — qələm, boya, flomaster və ya başqa bədii vasitələrlə müxtəlif kompozisiyaları rəngləmək üçün nəzərdə tutulmuş kitabdır və ya səhifədir. Kitabda rəsmin bütün konturları artıq çap edilmiş olur, lakin bütün rəsm, qara rəng istisna olmaqla, adətən rəngsiz olur.

## Tarix
The Little Folks' Painting Book adını daşıyan ilk boyama kitabı 1880-ci ildə ABŞ-da, McLoughlin Brothers şirkəti tərəfindən hazırlanmışdır. 1907-ci ildə Riçard F. Autkolt (Richard F. Outcault) adlı müəllif boyama üçün komikslərdən ibarət olan Buster’s Paint Book kitabını nəşr etdirmişdir və ondan sonra boyama kitabları populyarlıq qazanmağa başlamışdırlar.

1960-cı illərdə boyama kitablarının "Qızıl vaxtı" başlamışdır və onlar uşaq mağazalarında ən populyar mala çevrilmişdirlər. Boyama kitablarında tozsoranlardan tutmuş avtomobillərə və müxtəlif komikslərin qəhrəmanlarınadək müxtəlif şəkillər təqdim edilirdi.

1980-ci illərdə bir neçə nəşriyyat evi böyüklər üçün maarifləndirici boyama kitabları nəşr etmişdirlər. Onlar rəngli kodlaşdırmanın və ətraflı sxemlərin köməkçi təhsil vasitələri kimi istifadə olunduğu anatomiya və fiziologiya kimi buraxılış ili səviyyəsində olan fənlərin öyrənilməsi üçün nəzərdə tutulmuşdur. Nümunə kimi "Anatomik boyama kitabı"nı (orijinal adı "The Anatomy Coloring Book") və Uin Kapitin (Wynn Kapit) və Lourens Elsonun (Lawrence Elson) müəllifliyi altında HarperCollins (1990-cı illərdə) və Benjamin Cummings (2000-ci illərdə) nəşriyyat evlərində nəşr edilmiş sonrakı kitab seriyasını göstərmək olar.

## Faydalı xüsusiyyətləri
Qələm və ya fırça ilə edilən monoton hərəkətlər insanı rahatlaşdırırlar. Rəngləri seçmək və nəticəni müxtəlif rənglərdə təsəvvür etmək imkanı yaradıcılığı inkişaf etdirir. Rəngli şəkillərin yaradılması prosesi çox sadədir, bunun üçün də, indiki dövrdə boyama tək uşaqlar arasında deyil, böyüklər arasında da çox populyardır.

Boyama uşaqlara rəngləri, formaları mənimsəməyə və ətraf dünya haqda daha çox öyrənməyə kömək edir.

## Böyüklər üçün boyama kitabları
Təxminən 2015-ci ildən etibarən böyüklər üçün boyama kitabları populyarlıq qazanmağa başlamışdırlar. Məsələn, bu ilin aprel ayında iki boyama kitabı Amazon saytında ən yüksək yerləri tutmuşdurlar.

Böyüklər üçün boyama kitabları çap formasında mövcuddurlar: albomlar, kitablar, bloknotlar və gündəliklər. Bundan başqa, onlar rəqəmsal formada da təklif olunurlar. Belə boyama kitablarını yükləyib çap etməkdən savayı, onları xüsusilə bunun üçün nəzərdə tutulmuş müxtəlif qrafik instrumentlərin köməyilə birbaşa elektron mühitdə rəngləmək olar. Washington Post qəzetinə göndərdiyi məktubda Dominik Bulsuto (Dominic Bulsuto) belə bir fikir irəli sürmüşdür ki, rəqəmsal formada böyüklər üçün boyama kitablarının yayılma tendensiyası bu janrın populyarlaşmasına yol açır, və qeyd etmişdir ki, prosesin nisbətən anonim xarakter daşıması insanlara özlərini daha arxayın hiss etməyə və real həyatda onları alarkən yaşadıqları utanma hissini keçirməməyə imkan verir.

## Qeydlər
Transkripsiya

**Transkripsiya** bu mənalara gələ bilər:

* Transkripsiya (dilçilik)
* Transkripsiya (genetika) 
* Transkripsiya (musiqi)
Dənizçilik məktəbinin binası (Taqanroq)

**Dənizçilik məktəbinin binası**— Rostov vilayəti Taqanroq şəhəri ərazisində yerləşən bina. Bina Taqanroq şəhəri Turqenev xiyabanı ev 10 ünvanında yerləşir. 1840-cı illərdə inşa edilmişdir.
## Tarixi
1808-ci ildə Nikolayev Taqanroqda Şmidt küçəsi ev 14 ünvanında bina inşa edir. İlk əvvəllər bina gömrük təsisatları üçün istifadə edilmişdi. Sonradan binada iqtisad məhkəməsi yerləşirdi. 1813-cü il məlumatına görə isə binada tikinti komitəsi yerləşirdi. 1819-cu ildə kofayət qədər ərazinin olmaması səbəbindən binanın ikinci mərtəbəsi inşa edilmişdir. 1844 - 1853 illərdə knyaz Livene burada kansilyari açmışdır. Binanın girişinfə hər zaman gözətçi olmuşdur. O təhlükızsizliyin təminatı ilə əlaqədar yerləşdirilmişdir.

Bir müddətdən sonra şəhərdə dənizçilik sahəsi üçün bilikləri əldə etmək məqsədi ilə məktəbə ehtiyac duyulurdu. Əvvəllər şəhərdə şturman məktəbi ols ada 1825-ci il məlumatına görə o artıq fəaliyyətini dayandırmışdı. Novorasiysk diyarının generalı şəhərdə dənizçilik məktəbinin açılışı ilə Taqanroq şəhər rəhbəri olan İvan Şestokova müraciət edir. Məktəb 1874-cü ildə A. M. İvanovun köməyi ilə təşkil edilmişdir.

Məktəb işə başlayarkən cəmi 13 tələbə təhsil alırdı. Məktəbdə praktika sinifləri təşkil edilmişdi. Bubsiniflərə 25 yaşı olan şəxslər qəbul edilirdi. Təhsil üç il həyata keçirilirdi. 25 il fəaliyyəti dönəmində məktəbdə, 266 nəfərə diplom verilmişdir. 1900-cü il məlumata görə məktəb komitəsinin mavini Vasili Pavloviç Lukin olmuşdur.

Məktəbdə dəbiz astoromiyası, rus dili, coğrafiya və triqonameyriya keçirilirdi. Burada şkiper və ştrurmanlar hazırlanırdı. Üç il təhsil alan şagirdlər 14 yaşından məktəbə qəbul edilirdilər. Burada praktika olaraq Qara dəniz və Azov dənizinə səfərlər təşkil edirdilər. Kitab sayı 1700 ədəd idi.

1910-cü ildə məktəb şagirdləri ilə direktor Trezunovla münaqişə baş vermişdir. Şagirdlər şəraitsizlikdən narazılıqlarını bildirirdilar. Dənizçilik məktəbinin binası bu günümüzə gəlib çatmamışdır. Bina 1940-cı illərdə tamamən daılmışdır

## İstinadlar
Draqoslavın binası (Taqanroq)

**Draqoslavın binası** — Rostov vilayəti Taqanroq şəhəri ərazisində yerləşən tarixi arxitektur bina. Bina Taqanroq şəhəri İtalyanski xiyabanı ev 11 ünvanında yerləşir. İki mərtəbədən ibarət olan bina XIX əsrin ikinci yarısında inşa edilmişdir. 

## Tarixi
Taqanroq şəhəri İtalyanski xiyabanı, ev 11 ünvanında yerləşən bina XIX əsrin ikinci yarısında inşa edilmişdir. Bu bina bir mərtəbəki idi. Üstəlik fasadı qırmızı kərpiçlə bəzədilmişdir. Fasadında beş pəncərə vardı. Binanın sahibləri haqqında məlumat ancaq XIX əsrin sonlarından XX əsrin əvvəllərinə aiddir. 1880-ci illərdə binabın sahibi quberniya katibi Pavel Nikolayeviç Draqoslav olmuşdur. O, depaldo binasında yerləşən inperatorluğa aid müəssisədə mühasibatçı kimi işləyirdi. Onun oğlu Nikolayevski kilsəsində Raisa Vladimirovna Yeqorova ilə evlənmişdir.

Sonradan bina kirayəkeşlərə verilmişdir. 1898-ci ildə binada rostovlu fotoqraf A. Boryaskinin  kontoru yerləşirdi. Elə həmin ildəcə burada diş həkimi Yuliya Mixaylovna Milaya işləmişdir. 1914-cü ildə burada N. N. Pimonova məxsus vəkil kontoru olmuşdur. 1918-ci ildə burada şəhər dumasının  və sosial-demokratlar partiyasının üzvü Mixail Davidovoç Zeysman yaşamışdır.

Binanın son sahibi İsaak Bera Moznaim olmuşdur. Sovey hakimiyyəti illərində  bina milliləşdirilmişdir. Hazırda binada özəl klinika yerləşir.

## Təsviri
İki mərtəbədən ibarət olan bina İtalyanski xiyabanı, ev 11 ünvanında yerləşir. Binanın iki fasadı attik elementlərlə işlənmışdir. Mərtəbələr arasında karnizlər yerləşir. Bu karniz mərtəbələr arası ilə düz xətt boyu uzanır. Bina pəncərələrinin kənarları müxtəlif dekor elementləri ilə işlənmişdir. Binanın əsas girişi onun sağında yerləşir.

## Ədəbiyyat
* Волошин В. Вдоль и поперёк Итальянского. — Таганрог: ИП Кравцов В.А., 2012.  ISBN 978-5-904585-27-3.
* Гаврюшкин О. П. По старой Греческой... (Хроника обывательской жизни). — Таганрог: Лукоморье, 2003. — 514 с. — ISBN 5-901565-15-0.
* Давидич Т. Ф. Стиль как язык архитектуры. — Харьков: Изд-во Гуманитарный центр, 2010. — 336 с. — ISBN 978-966-8324-70-3.
* Собрание фасадов Его Императорского Величества, высочайше апробированных для частных строений в городах Российской империи. Ч. 1-4. СПб., 1809–1812.

## Mənbə
* Таганрог. Итальянский переулок. д. 11 

## İstinadlar
Şölə

**Şölə** — qız adı. Sözün mənası Od, işıq, parilti deməkdir. Bu isim həm ümumi həm də xüsusi isimdir.

* Şölə Səfərəliyeva

## Həmçinin bax
* Şölət
Kolanlı (Zəngibasar)

**Kolanlı** — İrəvan quberniyasının Eçmiədzin qəzasında, indiki Zəngibasar (Masis) rayonu ərazisində kənd olmuşdur.

## Tarixi
1937-ci ilə kimi Vağarşabad (Eçmiədzin) rayonunun tərkibinə daxil idi. Kəndin digər adı "Kolanlı Aralıq"dır.

Toponim kolani türk etnoniminə mənsubluq bildirən -lı şəkilçisi artırmaqla əmələ gəlib "kolanı tayfasına məxsus yer" mənasını bildirir. Etnotoponimdir. Qııruluşca düzəltmə toponimdir.

## Əhalisi
Kənddə 1831-ci ildə 284 nəfər, 1873-cü ildə 673 nəfər, 1886-cı il dç 701 nəfər, 1897-ci ildə 886 nəfər, 1904-cü ildə 768 nəfər, 1914-cü ildə 887 nəfər, 1918-ci ildə 768 nəfər, 1919-cu ildə 1118 nəfər yalnız azərbaycanlı yaşamışdır.

1919-cu ilin sonlarında kənd sakinləri erməni soyqırımına məruz qalaraq deportasiya olunmuş, xaricdən (İran və Türkiyədən) köçürülən ermənilər kənddə yerləşdirilmişdir. İndiki Ermənistanda sovet hökuməti qurulandan sonra sağ qalan azərbaycanlılar öz yurdlarına dönə bilmişdir. Burada ermənilərlə yanaşı 1922-ci ildə 224 nəfər, 1926-cı ildə 248 nəfər, 1931-ci ildə 294 nəfər azərbaycanlı yaşamışdır.

SSRİ Nazirlər Sovetinin xüsusi qərarı ilə azərbaycanlılar 1948–1949-cu illərdə zorla tarixi-etnik vətənlərindən çıxarılaraq Azərbaycana köçürülmüş və kənd ləğv edilmişdir.

## İstinadlar
Seyidkənd (Zəngibasar)

**Seyidkənd** — İrəvan quberniyasının İrəvan qəzasında, indiki Zəngibasar (Masis) rayonunda
kənd.

## Tarixi
Rayon mərkəzindən 810&nbsp;km cənub-qərbdə yerləşir. Zəngibasar rayonu təşkil edilənədək Qəmərli
(Artaşat) rayonunun tərkibində olmuşdur. Kəndin bir adı «Qarapapaq kəndi» olmuşdur. Qafqazın 5 verstlik xəritəsində qeyd edilmişdir.

Toponim seyid etnonimi ilə kənd coğrafi nomeninin birləşməsindən əmələ gəlib «seyid tayfasının yaşadığı kənd» deməkdir. Etnotoponimdir. Mürəkkəb quruluşlu toponimdir.

## Əhalisi
Kənddə 1831-ci ildə 130 nəfər, 1873 - cü ildə 345 nəfər, 1886-cı ildə 346 nəfər, 1897-ci ildə
483 nəfər, 1904 - cü ildə 410 nəfər, 1914 - cü ildə 705 nəfər yalnız azərbaycanlı yaşamışdır.

1918-ci ildə kəndin sakinləri erməni təcavüzünə məruz qalaraq deportasiya olunmuşdur.
Yalnız indiki Ermənistanda sovet hakimiyyəti qurulandan sonra sağ qalanlar ata yurdlarına dönə
bilmişdir. Burada 1922-ci ildə 99 nəər, 1926-cı ildə 131 nəfər, 1931-ci ildə 118 nəfər azərbaycanlı yaşamışdır.

SSRİ hökumətinin xüsusi qərarı ilə 1948-1949 - cu illərdə kəndin əhalisi zorla Azərbaycana köçürülmüşdür. 1952-cı ildə geri qayıdıb rayondakı Kalinin adına qəsəbədə yaşamışlar. 1988-ci ildə Ermənistan dövləti tərəfindən tamamilə deportasiya olunmuşdur. İndi ermənilər yaşayır.

## İstinadlar
Uluxanlı stansiyası

**Uluxanlı stansiyası** — İrəvan quberniyasının İrəvan qəzasında, indi Zəngibasar (Masis) rayonunda vağzal.

## Əhalisi
1931-ci ildə 5 nəfər azərbaycanlı yaşamışdır.

## İstinadlar
Azadaşen

**Azadaşen** — İrəvan quberniyasının İrəvan qəzasında, indiki Zəngibasar (Masis) rayonunda kənd.

## Tarixi

## Əhalisi

## İstinadlar
Aleks Qoqiç

**Aleks Qoqiç** () — Şotlandiya təmsilçilərindən olan "Sent-Mirren" klubunda müdafiəçi kimi çıxış edən peşəkar Kipr futbolçusu.

## Şəxsi həyatı
Qoqiç serbiyalı peşəkar futbolçu Sinitsa Qoqiçin oğludur.

## Klub karyerası
Qoqiç erkən illərində Yunanıstan klublarından olan Olimpiakos FK və Uels klublarından olan *Suonsi Siti* klublarında çıxış etmişdir. O, 2017-ci ilin fevral ayında Şotlandiya klublarından olan *Hamilton Akademikal* klubu ilə müqavilə imzalamışdır.

## Milli karyerası
Qoqiç Kipr millisinin U-19 və U-21 komandalarında çıxış edir.

## Karyera statistikası

## İstinadlar
Gül bayramı

**Gül bayramı** — Azərbaycanda müxtəlif dövrlərdə qeyd edilmiş bayram. Tarixən Şirvanda və Azərbaycanın şimal-qərb zonasında keçirilmişdir. 2000-ci ildən etibarən paytaxt Bakı şəhərində Heydər Əliyevin xatirəsi şərəfinə keçirilmişdir.. 
## Haqqında
### Tarixi
Keçmişdə Şirvanda həftəseyri adlandırılan gül-çiçək bayramı qeyd edilirdi. Bu bayram Novruzda başlayır və 30–40 gün ərzində bütün cümə günləri qeyd edilirdi. Azərbaycanın şimal-qərbində bu bayram "Gül bayramı" adı ilə qeyd edilirdi.
### Müasir dövr
Bayram Ümummilli lider Heydər Əliyevin anadan olduğu gündə, 10 may tarixində başlayır, bir neçə gün davam edir və təntənəli atəşfəşanlıqla başa çatır. Bu günlər ərzində, ənənəvi olaraq Heydər Əliyev adına parkda dibçək gülləri, kəsilmə güllər və müxtəlif formada bəzədilmiş kompozisiyalardan ibarət gül sərgisi keçirilir.

Bakı Şəhər İcra Hakimiyyətinin sifarişi ilə bayramda istifadə edilən güllər əsasən Hollandiya, İtaliya, Fransa və Almaniyadan gətirilir.

Hər il Ulu Öndər Heydər Əliyevin doğum günü münasibətilə təşkil edilən Gül bayramı geniş ictimaiyyətdə böyük maraq doğurur. Bakı Şəhər İcra Hakimiyyəti müraciət edən ayrı-ayrı təşkilatların, tədbirə müstəqil şəkildə qoşulmaq niyyətində olan ictimaiyyət nümayəndələrinin və vətəndaşların bu prosesdə daha fəal iştirakını təmin etmək məqsədilə Gül bayramının yeni şəkildə keçirilməsi barədə yeni qərarlar qəbul edir. Şəhərin rayonlarının geniş ictimaiyyətinin və icra hakimiyyəti strukturlarının iştirak edəcəyi əmək və Gül bayramında hər rayon özünəməxsus formada abadlaşdırma və gül əkmə işlərini gerçəkləşdirir.

Xatırladaq ki, yalnız 2016-cı ildə də Gül bayramı prezident İlham Əliyevin göstərişilə fərqli formatda keçirilmişdi. Belə ki, dövlət başçısı tədbirin keçiriləcəyi vaxtın "Aprel şəhidləri”nin 40 mərasiminə düşdüyünü nəzərə alaraq, bayramın ləğvi haqda göstəriş vermişdi. 2017-ci ildə isə bayram iməclik formatında təşkil olunmuşdu.

2017-ci ildə Azərbaycan Respublikasının ABŞ-nin Vaşinqton şəhərindəki diplomatik nümayəndiliyində də Gül bayramı qeyd olunmuşdur.

## Qalareya
|200px
 Fayl:Flower holiday Jirtdan.jpg |Cırtdan
 Fayl:Flower holiday.jpg|2012-ci ildə keçirilən bayramdan görüntü


## İstinadlar

## Xarici keçidlər

* 
*  
*  
*
Oqtay Haqverdiyev

**Oqtay Əli oğlu Haqverdiyev** () — Azərbaycan Respublikasının əməkdar dövlət qulluqçusu, Azərbaycan Respublikası Nazirlər Kabinetinin Maliyyə-kredit şöbəsinin sabiq müdiri, iqtisadiyyat nazirinin keçmiş müavini, əməkdar iqtisadçı.

## Həyatı və Fəaliyyəti
Oqtay Haqverdiyev 1936-cı il mayın 15-də Bakıda anadan olub. 1955-ci ildə orta məktəbi bitirəndən sonra O, Xalq Təsərrüfatı İnstitutuna daxil olmuş, 1960-cı ildə oranı uğurla bitirmişdir. Fəaliyyətinə sovxoz təsərrüfatında başlamış, daha sonra o, Tədqiqat İnstitutunun baş elmi işçisi vəzifəsində çalışmışdır. Sonrakı illərdə aspiranturada təhil almış, təchizat nazirliyində çalışmış, eyni zamanda Bakı un, qarışıq yem zavodu direktoru vəzifəsinə köçürülmüşdür. 1970-ci ildən Dövlət Planlaşdırma Komissiyasında (sonradan İqtisadiyyat Nazirliyi) işləmişdir. Haqverdiyev baş iqtisadçıdan İqtisadiyyat nazirinin müavini vəzifəsinə qədər yüksəlmişdir.

Keçmiş SSRİ hökumətinin qərarı görə, Dövlət Plan Komissiyasının əməkdaşı olaraq, O, baş Laos (1981–84 illəri il), Vyetnam (1988) və Yəməndə (1989–90) nazirlərin baş müşaviri kimi işləməyə təyin edildi. Haqverdiyev Azərbaycan və Almaniya, Səudiyyə Ərəbistanı və Qazaxıstan arasında iqtisadi əməkdaşlıq üzrə üç hökumətlərarası komissiyasının üzvü, eləcə də "- Azərbaycan Avropa Birliyi" komitəsinin işçi qrupunun üzvü olmuşdur.

Haqverdiyev müstəqillik illərində hökumətin "1997–99 Azərbaycanda struktur tənzimlənməsi proqramları və iqtisadi artım", "mütəşəkkil cinayətkarlıq və korrupsiyaya qarşı mübarizə üzrə", "Dövlət idarəetmə sisteminin təkmilləşdirilməsi konsepsiyası", "Qiymətli kağızlar haqqında", "yoxsulluğun azaldılması üçün Dövlət Proqramı" s. qanun layihəsi və proqramının birbaşa yaradıcılarından olmuşdur. Xidmətlərinə görə Oktay Haqverdiyev Qırmızı Bayraq ordeni və SSRİ-nin "Əmək veteranı" medalı və Laos Xalq Demokratik Respublikasının ikinci ən böyük "Şöhrət" ordeni ilə təltif edilmişdir. Azərbaycan iqtisadiyyatındakı fəaliyyətinə görə 22 iyun 2006-cı ildə "Azərbaycan Respublikasının əməkdar dövlət qulluqçusu" adı ilə təltif olunub.

Oktay Haqverdiyevin son iş yeri — Azərbaycan Nazirlər Kabineti maliyyə və kredit şöbəsinin müdiri vəzifəsi idi. İyul 2007-ci ildə təqaüdə çımışdır. Hər kəs onu yüksək səlahiyyətli peşəkar və açıq, gülərüz insan kimi təsvir edirdi. O, yüksək dövlət vəzifələrində işləyən zaman həmişə dialoqa hazır idi və milli iqtisadiyyatın ən kəskin problemlərini qabardırdı. Ölkənin Əməkdar İqtisadçı, bazar iqtisadiyyatının inkişafına tərəfdarı idi, biznesə dövlətin qeyri-müdaxiləsini müdafiə edirdi, mövcud hökumətin nazirlikləri və idarələrinin minimuma endirilməsi israr edirdi. O, dəfələrlə müxtəlif proseslərlə bağlı öz fikirlərini ifadə edir və müstəqil Azərbaycanın milli iqtisadiyyatının inkişafı üçün çox təkliflər etmişdir.

Oqtay Haqverdiyev 12 mart 2017-ci ildə 80 yaşında Bakıda vəfat edib.

## İstinadlar
Simonoviçin binası (Taqanroq)

**Simonoviçin binası**— Rostov vilayəti Taqanroq şəhəri ərazisində yerləşən tarixi arxitektur bina. Bina Taqanroq şəhəri Çexov küçəsi ev 30 ünvanında yerləşir. Bina XIX əsrin ikinci yarısında inşa edilmişdir. Hazır ki, vəziyyətinə əsasən restavrasiyaya ehtiyacı vardır. Bina iki mərtəbədən ibarətdir. Rostov vilayəti rəhbərinin 1995-ci il 16 yanvar 7 saylı əmri ilə qorunması və restavrasiya olunmasına qərar verilmişdir.
## Tarixi
Taqanroq şəhəri Çexov küçəsi ev 30 ünvanında yerləşən bina XIX əsrin ikinci yarısında inşa edilmişdir. Tacir Çilikin Çexov küçəsinfə 1850-ci illərdə bina inşa etdirmişdir. O, binaya 1890-cı illərə qəfər sahib olmuşdur. Sonradan binanı rostovlu tacir Markus Qordona satmışdır. 1906-cı ildə binanın sahibi yenidən dəyişmişdir. Bu dəfə isə binanın sahibi Loqaçev olur. 1915-1918-ci illərdə binanın sahibi. Simonoviç olmuşdur. Bundan sonra isə binanın adı bu şəxsin soyadından götürülmüşdür. Əslində idə binanın sahibi binads heç zsman yaşamamışdır. O, binanın vilayət polisinə icarərəyə vermişdir. Binanın bir hissıdində isə torpaq işləri ilə əlaqəli olsn komitet yerləşirdi. Bimada tipoqrafiya fəaliyyət göstərirdi. Sovet dönəmində isə bina milliləşdirilmişdir. XIX əsrdə isə binada ysşayış mənzilləri yerləşir.

## Təsviri
Bina iki mərtəbədən ibarətdir. Bina bütünlüklə daşdan inşa edilmişdir. Binanın kənarı dairəvi formaya malikdir. Binanın fasadı müxtəlif dekor işləmələri ilə bəzədilmişdir.

## İstinadlar
Azərbaycan–Cənubi Sudan münasibətləri

**Azərbaycan–Cənubi Sudan münasibətləri** — Azərbaycan Respublikası ilə Cənubi Sudan Respublikası arasındakı mövcud ikitərəfli əlaqələr.

## Diplomatik əlaqələr
İki ölkə arasında diplomatik əlaqələr 2011-ci ildə qurulmuşdur. 23 oktyabr 2012-ci il tarixində Azərbaycan Respublikası və Cənubi Sudan Respublikası arasında diplomatik münasibətlərin qurulması barədə Birgə Kommunike imzalanmışdır.

## Yüksək səviyyəli qarşılıqlı səfərlər
İlk səfər Cənubi Sudan tərəfindən həyata keçirilmişdir. Belə ki, 28 iyun - 1 iyul 2012-ci il tarixində Bakıda keçirilmiş "Crans Montana Forum"unun 23-cü illik yubileyində iştirak etmək məqsədilə Cənubi Sudanın xarici işlər naziri Nhial Deng Nhial Azərbaycanda səfərdə olmuşdur.

## Həmçinin bax
*Azərbaycan–Sudan münasibətləri

## İstinadlar
Azərbaycan–Zimbabve münasibətləri

**Azərbaycan–Zimbabve münasibətləri** — Azərbaycan Respublikası ilə Zimbabve Respublikası arasındakı mövcud ikitərəfli əlaqələr.

## Diplomatik əlaqələr
İki ölkə arasında diplomatik əlaqələr 2008-cı ildə qurulmuşdur. Həmin ilin 24 oktyabr tarixində Azərbaycan Respublikası ilə Zimbabve Respublikası arasında diplomatik əlaqələrin yaradılması haqqında Protokol imzalanmışdır.

## Yüksək səviyyəli qarşılıqlı səfərlər
### Nazirlər səviyyəsində səfərlər
Zimbabve Respublikasının xarici işlər naziri Simbaraşe Mumbengegvinin başçılıq etdiyi nümayəndə heyəti 2014-cü ilin aprel ayında Azərbaycanda səfərdə olmuş, 10 aprel tarixində Prezident İlham Əliyev onu qəbul etmişdir.

### Prezident səviyyəsində səfər

2019-cu ilin yanvar ayının 18-də Zimbabve Respublikasının Prezidenti Emmerson Mnanqaqva Azərbaycana işgüzar səfərə gəlmişdir. Bu Zimbabve başçısının Azərbaycana ilk səfəridir. 19 yanvar tarixində onun Azərbaycan Respublikasının Prezidenti İlham Əliyevlə görüşü olmuşdur. Zimbabve Prezidentinin Azərbaycana işgüzar səfəri yanvarın 19-da başa çatmışdır.

## İdman sahəsində əməkdaşlıq
2 sentyabr 2016-cı ildə "Baku Crystal Hall"da keçirilmiş 42-ci Ümumdünya Şahmat Olimpiadasında Zimbabve komandası da iştirak etmiş; Olimpiadanın birinci turunda Prezident İlham Əliyev Azərbaycanın kişilərdən ibarət birinci komandasının üzvü Şəhriyar Məmmədyarov ilə Zimbabve şahmatçısı Rodvel Makoto arasındakı partiyada ilk gedişi (D2-D4) etmişdir.

## İstinadlar
Sarıdağ (zirvə)

**Sarıdağ** — Baş Qafqaz silsiləsinin şərqində yerləşən və hündürlüyü 3660 metr olan zirvə. Dağ Azərbaycan ilə Rusiya (Dağıstan) arasında sərhəddə yerləşir. Mühüm hidrocoğrafi mövqeyə sahibdir. Dağ Samur çayı, Qazıqumux Göysu çayı və Avar Göysu çayını ayıtır. Onun ərazisindən başlayan qollar Samur və Avar Göysu çaylarına tökülür. Dağdan başlayan bəzi çay qolları isə Qanıxçaya tökülür.
Salavat (dağ)

**Salavat dağı** — Baş Qafqaz silsiləsinin şərqində yerləşən zirvə. Dağ Azərbaycan ilə Rusiya (Dağıstan) arasında sərhəddə yerləşir.

## Təsviri
Dağ 3642 metr hüündürlüyə malikdir. Burada yerləşən Salavat aşırımından (2829 m) Hərbi-Axtı yolu keçir.

## Mənbə
* Салават, гора // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907.

## İstinadlar
Kovalevin binası (Azov)

**Kovalevin binası** — Rostov vilayəti Azov şəhəri ərazisində yerləşən tarixi arxitektur bina. Bina Azov şəhəri Moskovskaya küçəsi ev 23 ünvanında yerləşir. Bina 1912-ci ildə inşa edilmişdir.  Bina iki mərtəbədən ibarətdir. 1992-ci ilin 12 dekabr tarixli 302 saylı qərarla Azov şəhərinin regional əhəmiyyətli mədəni irsi siyahısına daxil edilmişdir. Üstəlik qoruma altına alınmışdır.

## Tarixi
1912-ci ildə Rostov vilayəti, Azov şəhəri, Moskovskaya küçəsində iki mərtəbəli bina inşa edilmişdir. Bina yaxınlıqda yerləşən binanın qarşı tərəfində yerləşirdi. Onun sahibi və inşa etdirəni Q. İ. Kovalyov olmuşdur. Binanın inşası başaçatdıqdan dərhal sonra burada Kovalyovun universal mağazası yerləşidi. Texniki xüsusiyyət daşıyan mağazada şəhərlilər müxtəlif malları ala bilərdilər. Mağazada elektrik lampaları, ətçəkən maşınlar, qrammofon, cib saatları, divar saatları, brezent kisələr, velosipedlər, plastinləri satılırdı. Binanın zirzəmisində Kovalyova məxsus içkilər saxlanan anbar vardı. Binanın birinci mərtəbədində isə emalatxana fəaliyyət göstərmişdir. Binanın mövcudluğu dövründə dəfələrlə dövlət müəssisələrinin binası kimi istifadı edilmimdir. Burada şəhər anbarı, kassa və SSRİ qostrax fəaliyyət göstərmişdir. Bina sovetlər dönəmində milliləşdirilmişdir. Kovalyovun binası Azov şəhərində barmaqla sayılan binalardandır ki, Böyük Vətən müharibəsindən zərər görmədən günümüzə qədər mövcudluğunu qoruya bilmuşdir.

## Təsviri
Kovalyovun binası iki mərtəbədən ibarətdir. Binanın özəlliyi ondadır ki, tavanı olduqxa hündürdür. Üstəlik böyük və hündür pəncərələrə sahibdirlər. Eyvanı müxtəlif elementlərlə işlənmişdir. Kənar hissələrində qüllələr yerləşir. Dam örtüyü yastı formaya sahibdir.


File:Азов, ул. Московская, 23.JPG
File:Доходный дом Е.К.Ковалева - фрагмент.jpg


## İstinadlar
Mərkəzi şəhər xəstəxana binası (Azov)

**Mərkəzi şəhər xəstəxana binası** — Rostov vilayəti Azov şəhəri ərazisində yerləşən tarixi arxitektur bina. Bina Azov şəhəri İzmaylov küçəsi ev 58 ünvanında yerləşir. Bina 1890-cı illərdə inşa edilmişdir.  Bina şəhərin əsas görməli yerlərindən hesab edilir.

## Tarixi
1890-ci illərin sonları Azov şəhər duması burada xəstəxanaya olan ehtiyası görərək xəstəxana inşa etdirməyi qərarlaşdırır. Mühəndis Popovun layihəsinə müraciət edilir. Tikintiyə rəhbərlik tacir Sıratova həvalə edilmişdir. Sonradan bu fikir bəyənilmiş şəhər ətrafında da iki yeni xəstəxana inşa edilmişdir. Xəstəxalarda müalicə və müayinə pullu həyata keçirilirdi. Bununla belə bəzi istinalar belə müşahidə edilirdi. Xəstəxanada 5 yerlik çaypayı pulsuz idi. Bu beş çaypayınn pulunu Semenkinov ödəyirdi. Onun həyat yoldaşı vəsiyyətində il ərzində xətəxalalarda yatanlara 5 min rubl xərcləməyi vəsiyyət etmişdi. Azov şəhərində həkimlərin sayı elə də çox olmamışdır. Onların cəmi ikisi barəsində məlumat vardır. Bunlar arasında Fabian Natanoviç Quvari və Kravsove Aleksandr Aleksandroviçi göstərmək olar.

XIX əsrin sonları xəstəxana binası olduqca kiçik idi. Burada cəmi 20 yerlik çaypayı vardı. Bununla yanaşı xəstəxanada həm də ambulator müəyinələr həyata keçirilirdi. 1911-cinil məlumatına görə xəstəxanada 5 qadın və 10 kişi palatası fəaliyyət göstərirdi. 1940-cı illərdə binadan hərbi qospital kimi istifadə edilmişdir.  Müharibənin bitməsindən sonra xəstələrin xəstəxanaya çatdırılmadı məqsıdi ilə at və arabalar təşkil olunmuşdur. 1955-ci ildə artıq xəstəxana 135 çarpayılıq olmuşdur. Burada cərrahiyə, doğum şöbəsi əlavə edilmişdir. 1956-cı ildə cərrahiyə şöbəsinin aparıcı üzvü Vasili Mixsyloviç Kondaurov olmuşdur. 1977-ci ildə isə RSFSR fəxri həkimi adına layiq görülür.

1956-cı ildə xəstəxanaya ilk təcili tibbi yardım maşını gətirilir və ilk təcili tibbi yardım şövbəsi yaradılır. 1960-cı illərdə xəstəxananın həcmi artır. Burada laboratoriya, fizioterapiya, rentgen otağı təmkil edilir. Uşaq poliklinikası və fledşer məntəqəsi təşkil edilir.
## İstinadlar
Salavat (dəqiqləşdirmə)

* Salavat (İslam) —
* Salavat (dağ) —
* Salavat dağı —
* Salavat şəhəri —
* Salavat mağarası —
* Salavat aşırımı-1 — Baş Qafqaz silsiləsində, Şəki rayonu ilə Dağıstanın sərhədində yerləşir. Hündürlüyü 2816 m.
* Salavat aşırımı-2 — Baş Qafqaz silsiləsində, Qəbələ və Quba rayonları sərhədində yerləşir.
Andre Antuan

**Andre Antuan** () — fransız rejissoru, aktyor və teatr nəzəriyyəçisi.

## Yaradıcılığı

Parisdə “Azad teatr” (1887) və “Antuan teatrı” (1897) təşkil etmiş, 1906-14-cü illər də “Odeon” teatrının direktoru olmuşdur. E. Zolya, Qonkur qardaşları, L. N. Tolstoy, İ. S. Turgenev, H. İbsen və b.-nın əsərlərini tamaşaya qoymuşdur. Andre Antuan həyatın doğru-düzgün inikasına, obraz və hadisələrin, kütləvi səhnələrin bədiiliyinə, həyatiliyinə, eləcə də tərtibat və geyimin tamaşanın məzmununa uyğun olmasına çalışmış, melodram və meşşan dramaturgiyasının əleyhinə çıxmışdır. Bəzi tamaşalarında naturalizm meyilləri də olmuşdur. A. Antuan 1914-cü ildən teatr tənqidi və  kino sahəsində fəaliyyət göstərmişdir.

## İstinadlar

## Xarixi keçidlər

* http://www.theatre-antoine.com/
Fransua Delsart

**Fransua Delsart** — fransız teatr pedaqoqu, musiqiçi, müğənni (tenor), aktyor və vokal sənəti nəzəriyyəçisi.

## Həyatı
1826–30-cu illərdə Parisdə A.Koronodan, nəğmə dərsləri almış, daha sonra konservatoriyada A.Qarode və L.A.Ponşar – atanın tələbəsi olmuşdur. “Opera-Komik” teatrında çıxış etmişdir. Artistlik fəaliyyətindən çox tez uzaqlaşmış, Parisdə Şatel abbatlığının xormeysteri olmuşdur; kilsə nəzdində nəğmə kursları açmışdır. Paris konservatori yasında dərs demişdir. Aktyorlar Raşel, B.K.Koklen onun şagirdləri olmuşlar.

## Fəaliyyəti
İsveçrə fizioqnomika nəzəriyyəçisi İ.K.Lafater, həmçinin F.A.Mesmer, J.Q.Debüro və başqalarının ona təsiri olmuşdur. Aktyor hazırlamaq üçün öz sistemini işləyib hazırlamışdır. Sistem Delsartın şagirdlərindən olan Amerika dramaturqu, aktyor və rejissor S.Makkey (1869–70-ci illərdə Delsartın dərslərində iştirak etmişdir) tərəfindən qeydə alınmış və 19-cu əsrin sonlarında geniş yayılmışdır.

Delsart səs texnikası ilə bərabər, aktyor sənətinin bütün komponentlərini də tədqiq etmişdir. Delsart aktyor oyununun kodifikasiyasına ilk təşəbbüs göstərənlərdən biridir. Onun formulə etdiyi “Hərəkətin 9 qanunu” (“hərəkət”, “ritm”, “reaksiya”, “ifadəlilik” və s.) müasir teatr pedaqogikasında da tətbiq olunur.

Delsartın nəzəriyyəsi modern rəqsin təşəkkülündə başlıca rol oynamış, E. Jak-Dalkroz, T. Şoun, R. fon Laban və K. Yossun yaradıcılığında inkişaf etdirilmişdir. Vokal sənəti nəzəriyyəsinə dair əsərlərin, fortepiano ilə səs üçün metodik vəsaitlərin müəllifidir, Delsart həmçinin intonasiya təmizliyinə nəzarət edən cihaz işləyib hazırlamışdır.  

## İstinadlar

## Xarici keçidlər
* http://www.contemporary-dance.org/francois-delsarte.html
İnklüziv inkişaf

**İnklüziv inkişaf** — iqtisadi inkişaf dövründə iqtisadi proseslərin iştirakçılarına cəmiyyətin hər bir sahəsi üçün faydaları olan bərabər imkanlar təmin edən konsepsiyadır. Bu konsepsiya iqtisadi inkişafın ənənəvi modellərini genişləndirir, səhiyyə sahəsində bərabərliyə, insan kapitalına, ətraf mühitin keyfiyyətinə, sosial müdafiəyə və ərzaq təhlükəsizliyinə xüsusi diqqət yetirir.

İnklüziv inkişaf iqtisadiyyatın makroiqtisadi və mikroiqtisadi determinantları və iqtisadi inkişaf arasında birbaşa əlaqələri nəzərə alır. Mikroiqtisadi aspekt iqtisadi diversifikasiya və rəqabət üçün struktur dəyişikliklərin vacibliyini əks etdirirsə, makroiqtisadi aspekt ümumi milli məhsul və ya ümumi daxili məhsul (ÜDM), ümumi faktor məhsuldarlığı (ÜFM) və istehsal faktorları kimi iqtisadi göstəricilərdəki dəyişikliklərə əsaslanır.

## References
Lakier binası (Taqanroq)

**Lakier binası**— Rostov vilayəti Taqanroq şəhəri ərazisində yerləşən tarixi memarlıq binası. Bina Taqanroq şəhəri Turqenev xiyabanı ev 5 ünvanında yerləşir Bina XIX əsrin birinci yarısında inşa edilmişdir. Bina klassizm stilinə sahibdir. Fasadı yarımkolonnalar ilə işlənmişdir.
## Tarixi
Taqanroq şəhəri Turqenev xiyabanı ev 5 ünvanında yerləşən bina XIX əsrin birinci yarısında inşa edilmişdir. Bina iki mərtəbədən ibarətdir. Bina ilk dəfə bir mərtəbəli kiçik bir binanın üzərində ucaldılmışdır. Bu kiçik bina Naxçıvan-na-Donudan olan L gildiya taciri Karp Markoviç Qayrabetova məxsus olmuşdur. 1839-cu ildə bina yunan taciri olan Manuilu Kumaniyə məxsus olmuşdur. 1860-cı illərdə binanın sahibi dəyişir. Binanı kollecdə işləyən Mark Varvasi satın alır. 1882-ci ildə ev sahibləri binanı öz vərəsələri olan Aleksandr Popudovoy və Yelena Lakierə vermək qərarına gəlir. Onların mülkiyyətində həm də Lakierovların binasıda vardı. O zaman ki, məlumatlara görə binanın qiyməti 24 min rubl olaraq qiymətləndirilirdi. Bülə bir məlumatda vardır ki, binada emalatxana və uşaq və qadın geyimlərinin hazırlandığı dərzi evi məqsədli belə istifadə edilirdir. Digər məlumata görə «Dəb emalatxanası» binada 1892-ci ildən fəaliyyət göstərmişdir. Bu dəb evi İ. Y. Fiviçə mənsub olmuşdur. 1992-ci bina regional əhəmiyyətli mədəni arxitektur abidə elan edilmişdir. Üstəlik qoruma altına alınmışdır. 2003-cü ildən binada Tolonek uşaq bağçası yerləşir.

## İstinadlar
Don't Come Easy

**Don't Come Easy** () — Avstraliyanın 2017 Avroviziya Mahnı Müsabiqəsindəki mahnısı.

Avstraliyanın *The X Factor* müsabiqəsinin qalibi Ayzeya Fayrbreys Avstraliyanı 2017 Avroviziya Mahnı Müsabiqəsində "Don't Come Easy" mahnısı ilə təmsil etmişdir. Mahnının bəstəkarları 2016-cı ildə müsabiqədə Dami İmə 2-ci yeri qazandıran "Sound of Silence" mahnısının bəstəkarlarıdır.

## İstinadlar
Demarkasiya xətti

**Demarkasiya xətti** ( – ayırma) – 1) hərbidə: döyüşən dövlətlərin qoşunlarını müvəqqəti barışıq zamanında sülh müqaviləsi, yaxud hər hansı sazişlə daimi sərhədlər müəyyənləşənə qədər ayıran xətt (zolaq);

2) məğlub olmuş dövlətin ərazisini işğal zonalarına ayıran xətt;

3) qonşu dövlətlər arasında mübahisə obyekti olan ərazidə müvəqqəti müəyyənləşdirilən xətt (zolaq). Demarkasiya xətti döyüşən tərəflər arasında, işğal edən, yaxud münaqişə aparan dövlətlər arasında xüsusi sazişlə müəyyənləşir;

4) tibdə: sağlam toxumada ölgün sahə (qanqren, sekvester), yaxud yad cisimlə sərhəddə əmələ gələn reaktiv iltihab zonası.  

## İstinadlar
Robin Benqtsson

**Robin Benqtsson** (; ) — İsveç müğənnisi. O, "I Can't Go On" mahnısı ilə İsveçi Ukraynanın paytaxtı Kiyevdə keçirilən 2017 Avroviziya Mahnı Müsabiqəsində təmsil etmiş və ölkəsinə beşinci yeri qazandırmışdır.

## Musiqi karyerası
Robin Benqtsson 27 aprel 1990-cı ildə İsveçin Svelyunqa şəhərində anadan olmuşdur. İsveç tamaşaçısı Robin Benqtssonu ilk dəfə ölkədə keçirilən "Idol 2008" müsabiqəsində tanımağa başlamışdır. Robin həmin müsabiqədə 3-cü yeri qazanmışdır. Robin 2009-cu ilin ortalarında Merion Music albom şirkəti ilə anlaşma imzalamış və daha sonra "Another Lover's Gone" adlı ilk sinqlını dinləyicilərə təqdim etmişdir.

2010-cu ildə Robin Karl Martindahl və Daniel Karlsson ilə birlikdə Haitidə baş verən zəlzələ nəticəsində həlak olan insanlara həsr edilmiş "Wake Up World" mahnısını ifa etmişdir. Həmin ildə müğənni eyni zamanda İsveçin *Wipeout* yarışmasında iştirak etmiş və ikinci yeri qazanmışdır.

2016-cı ildə Robin Benqtsson uzun müddətdən sonra səhnəyə geri dönüş etmiş və İsveçin ən böyük musiqi festivalı olan Melodifestivalen mahnı müsabiqəsinə qatılmışdır. "Constellation Prize" adlı mahnı ilə müsabiqədə iştirak edən müğənni birbaşa final mərhələsinə keçməyə nail olmuş və final mərhələsində 5-ci yerdə qərarlaşmışdır. Həmin müsabiqənin qalibi isə "If I Were Sorry" mahnısı ilə Frans olmuşdur.

2017-ci ildə Robin Benqtsson Melodifestivalenə geri dönüş etmişdir. Bu dəfə Robinin ifa etdiyi mahnı İsveçin tanınmış bəstəkarlarından olan David Kryuqer və İsveçi 2013 Avroviziya Mahnı Müsabiqəsində təmsil edən müğənni-bəstəkar Robin Şernberq tərəfindən bəstələnmişdir. "I Can't Go On" təqdim olunduğu andan Avropa hit paradlarında ilk pillələrdə yer almağa başlamışdır. Robin bu mahnı ilə Melodifestivalendə uğurla final mərhələsinə adlayaraq, finalda bütün rəqiblərini geridə qoyaraq müsabiqədə qələbə qazanmağa nail olmuşdur. Beləliklə Robin Benqtsson "I Can't Go On" mahnısı ilə İsveçi Ukraynanın paytaxtı Kiyevdə keçirilən 2017 Avroviziya Mahnı Müsabiqəsində təmsil etmək hüququ qazanmışdır. Kiyevdə baş tutan müsabiqədə Robin Benqtsson ölkəsi İsveçə 5-ci yeri qazandırmışdır.

## Diskoqrafiya
### Albomlar

### Sinqllar

## İstinadlar

## Xarici keçidlər
I Can't Go On

**I Can't Go On** () — İsveçin 2017 Avroviziya Mahnı Müsabiqəsindəki mahnısı.

İsveçin Melodifestivalen 2017 müsabiqəsinin qalibi Robin Benqtsson İsveçi müsabiqədə təmsil etmişdir. Robinin ifa etdiyi mahnı İsveçin tanınmış bəstəkarlarından olan David Kryuqer və İsveçi 2013 Avroviziya Mahnı Müsabiqəsində təmsil edən müğənni-bəstəkar Robin Şernberq tərəfindən bəstələnmişdir.

## İstinadlar
Laskin binası (Taqanroq)

**Lakier binası**— Rostov vilayəti Taqanroq şəhəri ərazisində yerləşən tarixi arxitektur bina. Bina Taqanroq şəhəri Qreçeskaya küçəsi, 39 ünvanında yerləşir. Bina XIX əsrin üçüncü yarısında inşa edilmişdir.
## Tarixi
1833-cü ildə Taqanroqa Aleksandr Yakovleviç Laskin öz tikinti dəstəsi ilə Taqanroq şəhərinə gəlir. 1840-cı illərdə o, Müqəddəs Mitrofiya kilsəsinin tikintisinə cavabdeh olur. Bu kilsənin yerində Moloko vavilonu yerləşir. Aleksandr Laskin Adeleida Laskinlə ailə qurmuşdur. O, 1857-ci ildən 1880-ci ilə qədər Taqanroq şəhəri, Qreçeskaya 39 ünvanında yerləşən binanın sahibi olmuşdur. Aleksandr Laskin konka yolunun inşasında belə iştirak etmişdir. 1860-cı illərdə Aleksandr Laskin polkovnik rürbəsinə qalxır və əlaqələndirmə yolları üzrə mühəndislər korpusunun sədr müavini olmuşdur. Aleksandr 1888-ci ildə həlak olmuşdur. Bina vərəsə olaraq onun oğlu Qavriil Aleksandroviç Laskinə keçir. O, binaya 1898-ci ilə qədər sahib olur. O, Kazanda Universitetinin bslansında olan arxiologiya, tarix və etnoqrafiya cəmiyyətinin üzvü olmuşdur. Bizans tarixinin yazılmasına maraq göstərirdi.

1900-cu illərdə binaya sahiblik Nikolay Andreeviç Kuznesova məxsus olmuşdur. 1915-ci ildən bina Fedor Stepanoviç Qirsanov və onun ailəsinə məxsus olmuşdur. Fedor Stepanoviç Qirsanov Taqanroq limanının inşasında belə iştirak etmişdir. O, binada olan mənzilləri icarəyə verirdi. Fedor binaya 1925-ci ilə qədər sahib olmuşdur. XXI əsrdə tikili yaşayış binası kimi istifadə edilir.

## Təsviri
Bir mərtəbəli bina hündür zirzəmiyə sahib olmuşdur. Kənarları dairəvi formaya malikdir. Binanın pəncərələrinin üzəri yarımdairəvi formaya malikdir. Taqanroq şəhəri Qreçeskaya küçəsi, 39 ünvanının qarşısında Şəhər rəyisinin binası yerləşir.

## Həmçinin bax
* Kerenin binası (Taqanroq)

## İstinadlar
Fransua Kamano

**Fransua Kamano** () — Liqa 1 təmsilçilərindən olan Bordo FK klubunda hücumçu kimi çıxış edən peşəkar Qvineya futbolçusu.

## Klub karyerası

### Bastiya
Kamano öz peşəkar karyerasında debütünü Bastiya klubu ilə Liqa 1-də 9 avqust 2014-cü ildə Olimpik Marsel FK klubuna qarşı oyunda etmişdir. Kamano sona 8 dəqiqə qalmış Kristofer Mabulunu əvəz etmişdir. Həmin görüşdə Bastiya liqa görüşündə Marsel ilə 3-3 bərabərə qalmışdır. Kamano ilk qolunu 20 dekabr 2014-cü ildə Kann FK klubuna qarşı oyunda vurmuşdur. Həmin görüşdə Bastiya Kann ilə 1-1 bərabərə qalmışdır.

### Bordo
2016-ci ilin iyul ayında Kamano *AİK*, Vilyarreal FK, Renn FK və *Genqam* klublarından maraqlı təkliflər almasına baxmayaraq, Bordo FK klubu ilə dörd illik müqavilə imzalamışdır. Kamano €2.5 milyon qarşılığında Bordo klubuna transfer olunmuşdur.

## Karyera statistikası

### Klub

### Milli komanda

#### Milli komanda qolları
:*1 Sentyabr 2016-cı il məlumatlarına əsasən. Nəticələr və qollar Qvineya hesablamasının birinci siyahısındadır.*

## İstinadlar

## Xarici keçidlər
*Bordeaux profile 
*
*Profile at L'Equipe
Matç poynt (film, 2005)

**Matç-poynt ** — rejissor Vudi Allenin 2005-cı ildə çəkdiyi film.

## Film haqqında
* Filmin premyerası 2005-ci ildə Kann kinofestivalında olub.
* Film Fyodor Dostoyevskinin "Cinayət və cəza" və Teodor Drayzerin "Amerika faciəsi" romanları əsasında ekranlaşdırılıb.

## Filmin heyəti

### Film üzərində işləyənlər
: **Ssenarist:** — Vudi Allen
: **Rejissor:** — Vudi Allen
: **Operator:** — Remi Adefarasin
: **Prodüser:** — Letti Aronson, Qaret Uayli
: **Bəstəkar:** — Jorj Bize

### Rollarda
: Skarlett Yohansson — *Nola Rays*
: Conatan Ris-Meyers — *Kris Uilton*
: Emili Nortimer — *Hloya*
: Metyu Qud — *Tom*
: Brayan Koks — *Alek*
: Penelopa Uilton — *Elenora*
: Morn Bots — *Mişel*
: Rouz Kiqan — *Keroll*
: Eddi Marşan — *Rivs*

## Mükafatları
* 2006 — Oskar mükafatı
* 2006 — Qızıl Qlobus mükafatı
* 2006 — Sezar mükafatı
* 2006 — David di Donatello
* 2006 — Edqar Allan Po mükafatı
* 2006 — Qoya mükafatı

## İstinadlar

## Xarici keçidlər
Hyu Qrant

**Hyu Qrant** (; ) — britaniyalı aktyor. Qrant, kino karyerası boyu ömürlük müvəfəqiyyətli karyerasına görə Fəxri Sezar mükafatı, Stenli Kubrik mükafatı və Piter Sellers adına mükafata layiq görülüb. Qrantın rol aldığı filmlər 2 milyarddan artıq gəlir əldə edib.

## Karyerası
Qrant, kinoya ilk dəfə diqqətə *Moris* filmiylə gəlib. Filmdə canlandırdığı obraz ilə Venesiya Film Festivalında mükafata layiq görülüb. Dünyaca məşhurlaşması isə *4 Toy, 1 Dəfn* filminin ardından oldu. Filmdəki roluna görə Qızıl Qlobus, BAFTA mükafatlarına layiq görüldü, həmçinin David di Donatello mükafatına namizəd göstərildi. Sonrakı il *[[Hissiyyat və həssaslıq]]* (1995) filmində rol aldı. Ən yaxşı filmə görə Oskar mükafatına namizəd göstərilən film bu mükafata namizəd göstərilən sayca üçüncü Hyu Qrant film idi.

## İstinadlar

## Xarici keçidlər
*
Uncharted 4: A Thief’s End

[left|thumb|179x179px|[Nolan Nort Uncharted seriyasında Nathan Drake olaraq rol oynayıb.]]
**Uncharted 4: Bir Oğrunun Sonu**, Naughty Dog tərəfindən yaradılan və Sony Computer Entertainment tərəfindən PlayStation 4 videooyun konsolu üçün nəşr olunan bir döyüş-macəra videooyunudur. Oyun 10 May 2016-cı ildə dünyada satışa çıxarıldı. Uncharted 3: Drake’s Deception-in dəvamı olan Neytan Dreyk'in rol oynadığı Uncharted seriyasının son oyunudur və Naughty Dog'un yaratdığı seriyanın son oyunudur.

Drake's Deception hadisələrindən bir neçə il sonra, *Bir Oğrunun Sonu*, tale ovçuluğundan uzaqlaşan qəhrəmanı, Neytan Dreyk'i izləyir. Qardaşını qurtarmaq üçün Kapitan Henri Eyveri'nin uzun müddətdir itmiş xəzinəsinin yerini tapmaq üçün, böyük qardaşı Sem və uzun müddətdir birlikdə olan ortağı Sali ilə yenidən bir araya gəlir.

Buraxılışının ardından **Uncharted 4: Oğrunun Sonu**, çox bəyənildi və videooyunları jurnalistləri tərəfindən 2016-ci ilin ən yaxşı videooyunlarından biri olaraq görüldü. Jurnalistlər, oyunu Uncharted seriyasına uyğun bir son olaraq gördülər. Oyun povestinə, romantik dərinliyinə, vizual keyfiyyətinə, Multioyunçu və inkişaf etdirilmiş oyun mexanikasına görə əvvəlki oyunlarla müqayisədə inkişaf etdirilmişdi. **Uncharted 4: Bir Oğrunun Sonu**, İlin Oyunu, Ən Yaxşı Aksiyon-Macəra Oyunu kimi bir sıra mükafatlara nail olmuşdur. Oyun ilk həftəsində 2,7 milyon kopiya satdı və PlayStation 4'dəki ən çox satan videooyunlarının yanında seriyanın ən sürətli satan oyunu oldu.

## Mükafatlar
**Uncharted 4: Bir Oğrunun Sonu** 2015-ci ildə mükafat qazanıb və 1-ə namizəd olub.

**Uncharted 4: Bir Oğrunun Sonu**  2016-cı ildə 23 mükafat üçün yarışıb.

**Uncharted 4: Bir Oğrunun Sonu**  2017-ci ildə 4mükafat üçün qazanıb.

## İstinadlar
Kaşar Tarix və Diyarşünaslıq Muzeyi

**Kaşar tarix və diyarşunaslıq muzeyi** — Rostov vilayəti Kaşar yaşayış məntəqəsində yerləşən muzey.  
## Muzeyin tarixi
Muzey 27 dekabr 1969-cu ildə Kaşar rayonunun Deputatlar sovetinin qərarı ilə təşkil edilmişdir. Muzeyin ilkin təşkilində Böyük Vətən müharibəsinin iştirakçıları А. М. Rudenko və V. А. Biryulinin rolu böyükdür. Muzeyin arxivində Deputatlar sovetinin rayon sakinlərinə etdiyi ekponatların toplanması ilə əlaqədar müraciyyətinin yazılı sənədi saxlanılır.

Hazırda muzeydə 1169 ekspinat vardır. Burada toplanmışdır: 
* Kaşar rayonunun diyarşunaslıq materialları;
* Rayon əhalisinin yaşayışını əks etdirən eksponatlar;
* Böyük Vətən müharibəsi zamanı rayonun işğalını əks etdirən eksponatlar;
* Şimal və Baltik donanmasının admiralı İvan Matveeviç Kapitanes haqqında materiallar;
* Vətəndaş müharibəsi materialları;
* Kənd təsərrüfatı, heyvandarlıq, təhsil, tibb materalları.

2009-cu ildən muzey Rusiya Federasiyasının vahid muzey bazasına daxil edilmişdir. 9 may 2009-cu ildən muzey yeni binaya köçürülmüşdür.

2016-ci il məlumatına görə burada olan 22 ptedmet Rusiya Federasiyasının qeyri-dövlət muzey fonduna daxil deyil.

## Muzeyin direktorları
* Vasili Tromifoviç Vasilçenko (1979—1980)
* Gennadi Dmutriyeviç Kuleşov (1981—1986)
* Aleksandr Mixayloviç Rudenko (1987—2001)
* Nadejda Anatolevna Qrişkova (2001—2002)
* Sergey Vladimiroviç Savostikov (2002—2009)
* Anna Vladimirovna Qorina (2009-cu ildən)

## Adres
Muzeyin yerləşdiyi adres: Rostov vilayəti, Kaşar rayon, Kaşar kəndi, Lenin küçəsi, ev 62. Muzey Kaşar kəndinin orta məktəbində dörd mərtəbəli binanın birinci mərtəbəsində yerləşir. 2009-cu ilə qədər bina Komsomolskaya küçəsi, ev 43 ünvanında voenkomat binasında yerləşirdi.
## İstinadlar

## Mənbə
* Официальный сайт музея